CELEX: 32017D0258
Language: mt
Date: 2017-02-13 00:00:00
Title: Deċiżjoni ta' Implimentazzjoni tal-Kummissjoni (UE) 2017/258 tat-13 ta' Frar 2017 dwar ċerti miri riveduti għall-prestazzjoni u miżuri xierqa inklużi fil-pjan għall-blokok tal-ispazju tal-ajru nazzjonali jew funzjonali mressqa mill-Iżvizzera skont ir-Regolament (KE) Nru 549/2004 tal-Parlament Ewropew u tal-Kunsill li mhumiex konsistenti mal-miri tal-prestazzjoni għall-Unjoni kollha għat-tieni perjodu ta' referenza u li tistabbilixxi r-rakkomandazzjonijiet għal dawk il-miri korrettivi (notifikata bid-dokument C(2017) 728) (Test b'rilevanza għaż-ŻEE. )

15.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 38/71
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2017/258
   tat-13 ta' Frar 2017
   dwar ċerti miri riveduti għall-prestazzjoni u miżuri xierqa inklużi fil-pjan għall-blokok tal-ispazju tal-ajru nazzjonali jew funzjonali mressqa mill-Iżvizzera skont ir-Regolament (KE) Nru 549/2004 tal-Parlament Ewropew u tal-Kunsill li mhumiex konsistenti mal-miri tal-prestazzjoni għall-Unjoni kollha għat-tieni perjodu ta' referenza u li tistabbilixxi r-rakkomandazzjonijiet għal dawk il-miri korrettivi
   
      
         (notifikata bid-dokument C(2017) 728)
      
   
   (It-testi bil-Franċiż, bil-Ġermaniz u bit-Taljan biss huma awtentiċi)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat il-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru (“il-Ftehim”) (1),
   Wara li kkunsidrat ir-Regolament (KE) Nru 549/2004 tal-Parlament Ewropew u tal-Kunsill tal-10 ta' Marzu 2004 li jistabbilixxi l-qafas għall-ħolqien tal-Ajru Uniku Ewropew (ir-Regolament qafas) (2), u b'mod partikolari l-Artikolu 11(3)(c) tiegħu,
   Wara li kkunsidrat ir-Regolament ta' Implimentazzjoni tal-Kummissjoni (UE) Nru 390/2013 tat-3 ta' Mejju 2013 li jistabbilixxi skema ta' prestazzjoni għas-servizzi tan-navigazzjoni tal-ajru u għall-funzjonijiet tan-netwerk (3), u b'mod partikolari l-Artikolu 15(3) tiegħu,
   Billi:
   
               (1)
            
            
               Skont ir-Regolament (KE) Nru 549/2004, kif inkorporat fil-Ftehim, l-Istati Membri u l-Iżvizzera għandhom jadottaw il-pjanijiet nazzjonali jew dawk tal-blokok tal-ispazju tal-ajru funzjonali (“FAB”), li jinkludu l-miri nazzjonali vinkolanti jew il-miri fil-livell tal-FABs, filwaqt li jiżguraw il-konsistenza mal-miri tal-prestazzjoni għall-Unjoni kollha. Dak ir-Regolament jistipula wkoll li l-Kummissjoni għandha tivvaluta l-konsistenza ta' dawk il-miri abbażi tal-kriterji tal-valutazzjoni msemmija fil-punt (d) tal-Artikolu 11(6) tiegħu. F'dan ir-rigward, ġew stabbiliti regoli dettaljati fir-Regolament ta' Implimentazzjoni (UE) Nru 390/2013.
            
         
               (2)
            
            
               Il-miri tal-prestazzjoni għall-Unjoni kollha fl-oqsma ewlenin tal-prestazzjoni tas-sikurezza, tal-ambjent, tal-kapaċità u tal-kosteffiċjenza għat-tieni perjodu ta' referenza (2015-2019) ġew adottati bid-Deċiżjoni ta' Implimentazzjoni tal-Kummissjoni 2014/132/UE (4).
            
         
               (3)
            
            
               Fit-30 ta' Ġunju 2015, il-Kummissjoni adottat Deċiżjoni tal-Implimentazzjoni (UE) 2015/1056 (5) dwar l-inkonsistenza bejn ċerti miri tal-prestazzjoni sottomessi mill-Iżvizzera u l-miri tal-prestazzjoni għall-Unjoni Kollha, u stabilixxiet ukoll rakkomandazzjonijiet sabiex tirrevedi dawk il-miri fl-oqsma l-iktar importanti tal-kapaċità u l-kosteffiċjenza.
            
         
               (4)
            
            
               Fit-2 ta' Lulju 2015 l-Iżvizzera ssottomettiet pjan rivedut għall-blokok tal-ispazju tal-ajru nazzjonali jew funzjonali, li jinkludi miri tal-prestazzjoni riveduti.
            
         
               (5)
            
            
               Il-Korp ta' Analiżi tal-Prestazzjoni, li huwa inkarigat jassisti lill-Kummissjoni fl-implimentazzjoni tal-iskema tal-prestazzjoni skont l-Artikolu 3 tar-Regolament ta' Implimentazzjoni (UE) Nru 390/2013, ippreżenta l-ewwel rapport ta' valutazzjoni lill-Kummissjoni fil-15 ta' Ottubru 2015.
            
         
               (6)
            
            
               Il-valutazzjoni tal-miri tal-prestazzjoni riveduti fir-rigward tal-konsistenza tagħhom mal-miri tal-prestazzjoni tal-Unjoni kollha saret billi ntużaw l-istess kriterji u metodoloġiji ta' valutazzjoni li ntużaw għall-valutazzjoni tal-miri tal-prestazzjoni sottomessi inizjalment, u billi tqiesu l-miżuri xierqa li ħadet l-Iżvizzera sabiex tiżgura konsistenza tal-miri tal-prestazzjoni tagħha ma' dawk tal-Unjoni kollha.
            
         
               (7)
            
            
               Fil-qasam tal-prestazzjoni ewlieni tal-kapaċità, ġiet ivvalutata l-konsistenza tal-miri sottomessi mill-Iżvizzera, kif stabbiliti fil-pjan tal-prestazzjoni tal-FABEC, għad-dewmien tal-Ġestjoni tal-Fluss tat-Traffiku tal-Ajru (ATFM — Air Traffic Flow Management) en route, skont il-prinċipju stabbilit fil-punt 4 tal-Anness IV tar-Regolament ta' Implimentazzjoni (UE) Nru 390/2013, bl-użu tal-valuri ta' referenza għall-kapaċità tal-FAB rispettiv tagħhom, li meta jiġu applikati, jiżguraw li fil-livell tal-Unjoni tintlaħaq il-mira tal-prestazzjoni għall-Unjoni kollha, ikkalkulati mill-Maniġer tan-Netwerk u kif stabbilit fl-aktar verżjoni riċenti tal-Pjan Operattiv tan-Netwerk (2014-2018/2019) (“Il-Pjan Operattiv tan-Netwerk”). Dik il-valutazzjoni wriet li dawk il-miri mhumiex konformi mal-valuri ta' referenza rispettivi u għalhekk mhumiex konsistenti mal-mira tal-prestazzjoni rilevanti għall-Unjoni kollha. Barra minn hekk, il-miżuri xierqa li ħadet l-Iżvizzera mhumiex biżżejjed, billi m'għandhomx skedi ta' żmien konkreti b'miri speċifiċi, u għalhekk mhux adattati għar-reviżjoni tal-miri li jridu jintlaħqu.
            
         
               (8)
            
            
               Fil-qasam ewlieni tal-prestazzjoni tal-kosteffiċjenza, ġew ivvalutati l-miri espressi fi spejjeż determinati għal kull unità en route sottomessi mill-Iżvizzera, kif stabbiliti fil-pjan tal-prestazzjoni tal-FABEC, skont il-prinċipji stabbiliti fil-punt 5 b'mod konġunt mal-punt 1 tal-Anness IV tar-Regolament ta' Implimentazzjoni (UE) Nru 390/2013, billi tqieset ix-xejra tal-ispejjeż determinati għal kull unità en route matul it-tieni perjodu ta' referenza u l-perjodu kombinat tal-ewwel u t-tieni perjodu ta' referenza (2012-2019), l-għadd ta' unitajiet ta' servizz (il-previżjoni tat-traffiku) u l-livell tal-ispejjeż determinati għal kull unità en route mqabbla ma' Stati Membri li jkollhom ambjent ekonomiku u operattiv simili. Dik il-valutazzjoni wriet li dawk il-miri riveduti ppreżentati xorta waħda mhumiex konsistenti mal-mira tal-prestazzjoni rilevanti għall-Unjoni kollha għar-raġunijiet li ġejjin. Barra minn hekk, il-miżuri xierqa li ħadet l-Iżvizzera mhumiex biżżejjed, hekk kif m'għandhomx skedi ta' żmien konkreti b'miri speċifiċi, u għalhekk mhux adattati għar-reviżjoni tal-miri li jridu jintlaħqu.
            
         
               (9)
            
            
               Fil-każ tal-Iżvizzera, il-miri tagħha huma bbażati fuq tnaqqis ippjanat tal-ispejjeż determinati għal kull unità en route matul it-tieni perjodu ta' referenza b'medja ta' 1,4 % fis-sena. Dan huwa ħafna inqas mit-tnaqqis immirat tal-medja tal-ispejjeż determinati għal kull unità en route għall-Unjoni kollha matul it-tieni perjodu ta' referenza (– 3,3 % fis-sena). Minbarra dan, matul il-perjodu kombinat tal-ewwel u t-tieni perjodu ta' referenza, l-ispejjeż determinati għal kull unità en route ma jonqsux b'mod konformi max-xejra tal-Unjoni (– 0,8 % meta mqabbel ma' – 1,7 %). Il-mira għall-2019 hija bbażata fuq spejjeż determinati għal kull unità en route ippjanati għall-2019, li huma sostanzjalment ogħla (+ 28,1 %) mill-medja tal-ispejjeż determinati għal kull unità en route ta' Stati Membri li jkollhom ambjent ekonomiku u operattiv simili għal dak tal-Iżvizzera u madwar 38 % ogħla mill-mira tal-prestazzjoni għall-Unjoni kollha għall-2019. Barra minn hekk, l-ispejjez ippjanati għal kull unità en route għall-2015 huma 4,1 % ogħla mill-ispejjeż attwali għall-2014. Ukoll, meta rrevediet il-miri tagħha, l-Iżvizzera ma naqqsitx l-ispejjeż determinati en route tagħha u żiedet biss in-numru ta' unitajiet ta' servizz għat-traffiku previst.
            
         
               (10)
            
            
               Għaldaqstant huwa xieraq li l-Kummissjoni toħroġ Deċiżjoni dwar il-miżuri neċessarji li jridu jittieħdu mill-Istati Membri kkonċernati biex jiżguraw li l-awtoritajiet superviżorji nazzjonali tagħhom jipproponu miri tal-prestazzjoni riveduti li jindirizzaw l-inkonsistenzi identifikati f'din id-Deċiżjoni. Fil-qasam ewlieni tal-kosteffiċjenza għandu jiġi speċifikat suġġeriment għal dawn il-miżuri ta' korrezzjoni, skont l-Artikolu 15(4) tar-Regolament ta' Implimentazzjoni (UE) Nru 390/2013, fid-dawl tal-kwistjonijiet identifikati u li huma relevanti għall-miri tal-prestazzjoni tal-Unjoni kollha. Skont ir-Regolament (KE) Nru 549/2004), kif inkorporat fil-Ftehim u fir-Regolament ta' Implimentazzjoni (UE) Nru 390/2013, l-Iżvizzera għandha, minbarra li tadotta miżuri korrettivi, tikkomunika mal-Kummissjoni l-elementi li juru l-konsistenza tagħha ma' din id-Deċiżjoni. Dawn it-tnejn għandhom jiġu kkomunikati lill-Kummissjoni fi żmien xahrejn min-notifika ta' din id-Deċiżjoni.
            
         
               (11)
            
            
               Biex jiġu indirizzati l-inkonsistenzi fil-qasam tal-prestazzjoni ewlieni tal-kapaċità, għandu jiġi żgurat li l-miri tal-prestazzjoni riveduti jkunu konformi mal-valuri ta' referenza għall-kapaċità tal-FAB stabbiliti fil-Pjan Operattiv tan-Netwerk.
            
         
               (12)
            
            
               Biex jiġu indirizzati l-inkonsistenzi fil-qasam tal-prestazzjoni tal-kosteffiċjenza, għandu jiġi żgurat li l-miżuri korrettivi jwasslu għal miri tal-prestazzjoni riveduti.
            
         
               (13)
            
            
               Il-Kummissjoni kkonsultat mal-Iżvizzera dwar din id-Deċiżjoni, skont l-Artikolu 19(2) tal-Ftehim.
            
         
               (14)
            
            
               Il-Kumitat dwar Ajru Uniku ma ressaqx opinjoni. Tqies li kien meħtieġ att ta' implimentazzjoni u l-President ressaq l-abbozz tal-att ta' implimentazzjoni lill-kumitat ta' appell għal aktar deliberazzjoni. Il-kumitat tal-appell ma tax opinjoni,
            
         ADOTTAT DIN ID-DEĊIŻJONI:
   Artikolu 1
   Il-miri tal-prestazzjoni li jikkonċernaw l-oqsma tal-prestazzjoni ewlenin tal-kapaċità u tal-kosteffiċjenza elenkati fl-Anness I, u l-miżuri xierqa inklużi fil-pjan rivedut tal-prestazzjoni tal-FABEC ppreżentat mill-Iżvizzera skont ir-Regolament (KE) Nru 549/2004, kif inkorporati fil-Ftehim, mhumiex konsistenti mal-miri tal-prestazzjoni għall-Unjoni kollha għat-tieni perjodu ta' referenza, stabbiliti fid-Deċiżjoni ta' Implimentazzjoni 2014/132/UE.
   Artikolu 2
   L-Iżvizzera, fir-rigward tal-FABEC, se tieħu miżuri korrettivi dwar il-miri tal-prestazzjoni tagħha fl-oqsma ewlenin tal-kapaċità u tal-kosteffiċjenza, billi tikkunsidra s-suġġeriment stabbilit fl-Anness II.
   Artikolu 3
   Din id-Deċiżjoni hija indirizzata lill-Konfederazzjoni Żvizzera.
   
      Magħmul fi Brussell, it-13 ta' Frar 2017.
      
         
            Għall-Kummissjoni
         
         Violeta BULC
         
            Membru tal-Kummissjoni
         
      
   
   
      (1)  ĠU L 114, 30.4.2002, p. 73.
   
      (2)  ĠU L 96, 31.3.2004, p. 1.
   
      (3)  ĠU L 128, 9.5.2013, p. 1.
   
      (4)  Deċiżjoni ta' Implimentazzjoni tal-Kummissjoni 2014/132/UE tal-11 ta' Marzu 2014 li tistabbilixxi miri tal-prestazzjoni mal-Unjoni kollha għan-netwerk tal-ġestjoni tat-traffiku tal-ajru u l-livelli limiti ta' twissija għat-tieni perjodu ta' referenza mill-2015 sal-2019 (ĠU L 71, 12.3.2014, p. 20).
   
      (5)  Issejvja oġġett Deċiżjoni ta' Implimentazzjoni tal-Kummissjoni (UE) 2015/1056 tat-30 ta' Ġunju 2015 dwar l-inkonsistenza ta' ċerti miri fil-pjanijiet għall-blokok tal-ispazju tal-ajru nazzjonali jew funzjonali mressqa mill-Iżvizzera skont ir-Regolament (KE) Nru 549/2004 tal-Parlament Ewropew u tal-Kunsill mal-miri tal-prestazzjoni għall-Unjoni kollha għat-tieni perjodu ta' referenza u li tistabbilixxi r-rakkomandazzjonijiet għar-reviżjoni ta' dawk il-miri (ĠU L 171, 2.7.2015, p. 18).
   
      ANNESS I
      
         Il-miri tal-prestazzjoni fl-oqsma tal-prestazzjoni ewlenin tal-kapaċità u tal-kosteffiċjenza inklużi fil-pjanijiet tal-blokok tal-ispazju tal-ajru nazzjonali jew funzjonali mressqa mill-Iżvizzera skont ir-Regolament (KE) Nru 549/2004 li nstab li mhumiex adegwati skont il-miri tal-prestazzjoni għall-Unjoni kollha għat-tieni perjodu ta' referenza
      
      
         IL-QASAM TA' PRESTAZZJONI EWLIENI TAL-KAPAĊITÀ
      
      Dewmien tal-Ġestjoni tal-Fluss tat-Traffiku tal-Ajru (ATFM) en route f'min/titjira
      
                  STAT MEMBRU
               
               
                  FAB
               
               
                  MIRA TAL-FAB TAL-KAPAĊITÀ EN-ROUTE
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Il-Belġju/il-Lussemburgu]
                  
               
               
                  FAB KE
               
               
                  0,48
               
               
                  0,49
               
               
                  0,48
               
               
                  0,47
               
               
                  Konsistenti (0,43)
               
            
                  
                     [Franza]
                  
               
            
                  
                     [Il-Ġermanja]
                  
               
            
                  
                     [In-Netherlands]
                  
               
            
                  L-Iżvizzera
               
            
         IL-QASAM TA' PRESTAZZJONI EWLIENI TAL-KOSTEFFIĊJENZA
      
      Didaskalija
      
                  Indikatur
               
               
                  Entrata
               
               
                  Unitajiet
               
            
                  (A)
               
               
                  Total ta' Spejjeż Iddeterminati En-route
               
               
                  (f'termini nominali u fil-munita nazzjonali)
               
            
                  (B)
               
               
                  Rata tal-inflazzjoni
               
               
                  (%)
               
            
                  (C)
               
               
                  Indiċi tal-inflazzjoni
               
               
                  (100 = 2009)
               
            
                  (D)
               
               
                  Total ta' Spejjeż Iddeterminati En-route
               
               
                  (f'termini ta' prezzijiet reali tal-2009 u fil-munita nazzjonali)
               
            
                  (E)
               
               
                  Total ta' Unitajiet tas-Servizzi En-route
               
               
                  (TSUs)
               
            
                  (F)
               
               
                  Spiża Iddeterminata għal Kull Unità En-route (DUC)
               
               
                  (f'termini ta' prezzijiet reali tal-2009 u fil-munita nazzjonali)
               
            FAB KE
      
         Żona tal-Imposti: L-Iżvizzera — Munita: CHF
      
      
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  158 188 309 
               
               
                  156 222 383 
               
               
                  157 901 505 
               
               
                  157 939 446 
               
               
                  159 353 943 
               
            
                  (B)
               
               
                  – 1,00 %
               
               
                  0,00 %
               
               
                  0,50 %
               
               
                  1,00 %
               
               
                  1,00 %
               
            
                  (C)
               
               
                  99,1
               
               
                  99,1
               
               
                  99,6
               
               
                  100,6
               
               
                  101,6
               
            
                  (D)
               
               
                  159 633 416 
               
               
                  157 649 529 
               
               
                  158 551 235 
               
               
                  157 019 140 
               
               
                  156 856 827 
               
            
                  (E)
               
               
                  1 452 683 
               
               
                  1 470 066 
               
               
                  1 490 591 
               
               
                  1 512 889 
               
               
                  1 537 031 
               
            
                  (F)
               
               
                  
                     109,89
                  
               
               
                  
                     107,24
                  
               
               
                  
                     106,37
                  
               
               
                  
                     103,79
                  
               
               
                  
                     102,05
                  
               
            
   
      ANNESS II
      
         SUĠĠERIMENT GĦAL MIŻURI KORRETTIVI
      
      Is-suġġeriment li ġej għal azzjonijiet korrettivi fil-qasam tal- kosteffiċjenza jista' jiġi implimentat għaż-żmien fil-qosor, waqt li jiġu kkunsidrati l-interdipendenzi mal-bqija tal-oqsma ta' prestazzjoni ewlenin kif ukoll mal-kapaċitajiet ta' investiment.
      Suġġeriment għal miżuri korrettivi
      Traffiku F'Lulju 2015, meta mqabbel mal-informazzjoni pprovduta fl-ewwel pjan ta' prestazzjoni, l-Iżvizzera diġà ppjanat li jiżdied it-traffiku mistenni tul RP2 (b'medja ta' + 3,5 %), biex b'hekk it-tbassir tat-traffiku previst ikun bejn baxx u x-xenarju bażiku STATFOR ta' Frar 2015. Madankollu, abbażi tat-traffiku reali tal-2015 u l-aħħar previżjoni pprovduta minn STATFOR (Frar 2016), huwa ssuġġerit li t-traffiku previst jiżdied b'tali mod li jirrifletti l-aktar informazzjoni reċenti disponibbli.
      L-aġġustament tat-traffiku previst għall-2018 u l-2019 jirriżulta, pereżempju, f'xejra tal-ispejjeż determinati għal kull unità en route matul it-tieni perjodu ta' referenza ta' – 2,3 % fis-sena, li hija eqreb lejn it-tendenza fl-Unjoni kollha (– 3,3 % fis-sena) u f'xejra tal-ispejjeż determinati għal kull unità en route matul il-perjodu kombinat tal-ewwel u t-tieni perjodu ta' referenza ta' – 1,4 % fis-sena li hija eqreb lejn il-mira tal-Unjoni (– 1,7 % fis-sena).